Ancre ibaiko gudua

Ancre ibaiko gudua (1916ko azaroak 13 - 18) Lehen Mundu Gerrako Mendebaldeko frontean gertatutako gudua izan zen, Sommeko gudua izeneko ofentsiba handiagoaren parte. Guduan Britainiako 5. Armadak (Hubert Gough lotinante-jeneralaren aginpean) Alemaniako I.Armadaren aurka egin zuen  (Fritz von Below jeneralaren aginpean). 1916ko urriaren 30era arte 5. Armada atzeraguardian egon zen, "Erreserbako Armada" izenpean. Ancre ibaiko gudua Sommeko guduko britainiarren azken erasoa handia izan zen. Flers-Courceletteko guduaren ondoren (irailak 15-22), armada anglo-frantsesak borrokan lortutako abantailak aprobetxatzen saiatu zuten eraso txiki eta arinagoekin, bata bestearen atzetik, alemaniarrei berrelkartzeko eta suspertzeko denbora eman beharrean. Zenbait operazioek, Ancre ibaiko gudua barne, aldi berean gertatu zirenez, datazio zehatza zehaztea zaila da; hala ere, badakigu erasoak ia hurrengo urtera arte jarraitu zutela era batean edo bestean. 

Ancre ibaian britainiarren erasoaren helburua lorpen osagarriak betetzea izan zen. Estatu Nagusiak garaipen handia behar zuen, ez soilik fronteko morala bultzatzeko baizik eta Londreseko momentuko atsekabe politikoa itzaltzeko, bere aliatuen konpromiso zalantzak (nagusiki Frantzia) akabatzeko eta 1915eko Chantillyko estrategiarekiko leialtasun britainiarra berresteko. Beaumont-Hamel eta Serreko herriak harrapatuz gero, uztailaren 1eko porrota alde batera uztea erraztuko zen, eta britainiarrek alemaniarren gainetik abantaila taktikoa lortuko zuten. Erasoa irailetik gertatutako britainiarren sektoreko handiena izan zen, eta zazpi eguneko aurretiazko bonbardaketa izan zuen, uztailaren 1ekoa baino bi aldiz astunagoa. 

Erasoa arrakasta handikoa izan zen. Beaumont-Hamel, St Pierre Divion eta Beaucourt herrien harrapaketak Serren zeuden posizio alemaniarrak mehatxatu zuten, azkenean herrixka hartzea lortu ez bazuten ere, borroka latzak gertatu arren. Alemaniarrek eremuan kokatutako lau dibisio lekualdatu behar izan zituzten jasotako galeren ondorioz, eta britainiarrek 7.000 soldadu alemaniar baino gehiago preso hartu zituzten.

 Erreferentziak 

 Ikus, gainera 
 Sommeko gudua

 Kanpo estekak 

Kategoria:Lehen Mundu Gerrako guduak
Kategoria:1916ko gatazkak
Kategoria:Mendebaldeko Frontea Lehen Mundu Gerran
Kategoria:Alemaniak parte hartutako Lehen Mundu Gerrako guduak
Kategoria:Erresuma Batuak parte hartutako Lehen Mundu Gerrako guduak